Talous- ja sosiaalikomitean lausunto aiheesta "Ehdotus neuvoston päätökseksi satunnaispäästöistä aiheutuvaan meren pilaantumiseen liittyvästä yhteisön yhteistyöjärjestelmästä"



Virallinen lehti nro C 169 , 16/06/1999 s. 0016 - 0017



Talous- ja sosiaalikomitean lausunto aiheesta "Ehdotus neuvoston päätökseksi satunnaispäästöistä aiheutuvaan meren pilaantumiseen liittyvästä yhteisön yhteistyöjärjestelmästä"(1) (1999/C 169/07) Neuvosto päätti 9. helmikuuta 1999 Euroopan yhteisön perustamissopimuksen 130 artiklan 1 kohdan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "maatalous, maaseudun kehittäminen, ympäristö" -jaosto antoi lausuntonsa 9. huhtikuuta 1999. Esittelijä oli Clive Wilkinson sekä apulaisesittelijät Soscha zu Eulenburg ja Giorgio Liverani. Talous- ja sosiaalikomitea hyväksyi 28.ja 9. huhtikuuta 1999 pitämässään 363. täysistunnossa (huhtikuun 28. päivän kokouksessa) seuraavan lausunnon. Äänestyksessä annettiin 89 ääntä puolesta, 0 vastaan ja 2 pidättyi äänestämästä. 1. Johdanto 1.1. Yhteisö on toiminut satunnaispäätöistä johtuvan merien saastumisen estämiseksi vuodesta 1978 lähtien, jolloin neuvosto antoi päätöslauselman toimintaohjelman laatimisesta. Ohjelman tarkoituksena oli tukea jäsenvaltioiden pyrkimyksiä parantaa valmiuksiaan reagoida suuriin merellä sattuviin ympäristöonnettomuuksiin. 1.2. Vuonna 1981 perustettiin yhteisön tietojärjestelmä. Tarkoituksena oli antaa jäsenvaltioille ympäristöonnettomuuksien käsittelyssä tarvittavat tiedot. Tietojärjestelmän kattavuusaluetta laajennettiin 1986, jolloin siihen lisättiin käytettävissä olevien voimavarojen kartoitus. 1.3. Komission hallinnoima toimintayksikkö perustettiin vuonna 1987 hallinnoimaan muista jäsenvaltioista jäsenvaltioille annettavaa nopeaa asiantuntija-apua merellä sattuneen ympäristöonnettomuuden tapahduttua. 2. Komission ehdotus 2.1. Järjestelmä on osoittautunut toimivaksi sekä pienissä että suurissa päästötapauksissa, mutta nyt yhteistyölle tarvitaan nykyistä yksinkertaisempaa ja yhtenäisempää sekä avoimempaa toimintakehystä. Tämä saadaan aikaan muodostamalla yhteisön tietojärjestelmä ja toimintaohjelma yhdeksi kokonaisuudeksi. Yhteistyökehys tarjoaa vakaan oikeudellisen perustan sekä edellytykset ja rahoitusjärjestelyt toteutettavalle toiminnalle. 2.2. Ehdotuksessa käsitellään tietojen vaihtoa, koulutusta, yhteisön erityisryhmää, kansainvälistä yhteistyötä sekä teknisen kehityksen kokeiluhankkeita. Ehdotettu vuosibudjetti on 1 miljoona euroa, josta puolet osoitetaan koulutukseen ja asiantuntijavaihtoon. 3. Yleistä 3.1. Komitea kannattaa neuvoston päätösehdotusta, jota se pitää johdonmukaisena ja hyödyllisenä kehitettäessä järjestelmää, jota jo käytetään aikaisempaa paremman ympäristönsuojelun välineenä. On tärkeää, että toiminta täällä alalla jatkuu pitkälläkin aikavälillä. 3.2. Komitea toteaa, että ehdotuksia voidaan hyödyntää kaikissa merellä sattuvissa ympäristöonnettomuuksissa olivatpa saastuttavat aineet mitä tahansa ja tapaukset joko tahattomia tai tahallisesti aiheutettuja. 3.3. Komitea toteaa myös, että ehdotuksista on hyötyä jäsenvaltioille, jotka ovat kansainvälisten jo voimassa olevien tai parhaillaan neuvoteltavien meriensuojelusopimusten(2) sopijapuolia. 3.4. Komitea toteaa lisäksi, että kansainväliset neuvottelut sopimuksesta, johon pyritään vastuullisen tahon osoittamiseksi tietyissä saastumistapauksissa ja "saastuttaja maksaa" -periaatteen mukaisen maksuvelvollisuuden määrittämiseksi, ovat vielä kesken. 4. Erityistä 4.1. Suunnitelmalle ehdotettu talousarvio on varsin vaatimaton, kun otetaan huomioon tehokkaasta ja nopeasta toiminnasta koituvien säästöjen suuruus jo yhden suuronnettomuuden sattuessa. 4.2. Koska meren saastumistapauksissa saattaa olla osallisina yhteisön ulkopuolisia maita, olisi aiheellista kehottaa jäsenvaltioiden naapurimaita hyväksymään EU:n toimintakehys ainakin sen tietojärjestelmän osalta. 4.3. EU:n jäsenyyttä hakeneista valtioista voidaan todeta, että ainakin rantavaltioiden osallistumista suunniteltuun koulutukseentulisi tukea rahoituksellisesti. Varat siihen voidaan osoittaa KOM(1998) 769 lopull. asiakirjassa ehdotetusta talousarviosta tai muista EU-lähteistä. 4.4. Olisi hyödyllistä tiedottaa kehityksestä kansainvälisille järjestöille kuten IMO:lle (Kansainvälinen merenkulkujärjestö) toivoen, että ne käyttäisivät EU:n kehystä kansainvälisenä mallina. Bryssel 28. huhtikuuta 1999. Talous- ja sosiaalikomitean puheenjohtaja Beatrice RANGONI MACHIAVELLI (1) EYVL C 25, 30.1.1999, s. 20. (2) Bonnin sopimus (Pohjanmeri), Barcelonan yleissopimus (Välimeri) ja Itämeren suojelusopimus (Helsinki).